钦定古今图书集成/明伦汇编/宫闱典/第117卷 > 潘永思
## 钦定古今图书集成/明伦汇编/宫闱典/第117卷 > 潘永思

按《宋史外戚传》：永思，贤妃叔父也。妃初进封，诏以梁
师成第赐永思。建炎初，为阁门宣赞舍人、带御器械。
元祐太后在虔，帝遣永思近归，权三省枢密事卢益
颇与之交结，为谏官吴表臣所论。范宗尹请出永思，
帝曰：“未可，姑罢禄以困之，庶知悔过。”遂夺职。既而辛
企宗言永思尝捕魔贼有功，复为带御器械。未几，大理推治伪告，事连永思，帝曰：“永思虽戚里，既有过，安
可废法？”乃罢职就逮。狱成，追一官，寻复为阁门宣赞
舍人，迁同知阁门事。永思乞增给飧钱，户部言其不
应格法，乃止。绍兴八年，自右武郎擢右武大夫、知阁
门事，寻卒。